**מי שלא הניח תפילין ונזכר בין השמשות**

**1. תלמוד בבלי מסכת מנחות דף לו עמוד ב**

אי קסבר: לילה זמן תפילין, שבת נמי זמן תפילין! אי קסבר: שבת לאו זמן תפילין, לילה נמי לאו זמן תפילין, דמהיכא דממעטא שבת מהתם ממעטי לילות! דתניא: ושמרת את החוקה הזאת למועדה מימים ימימה, ימים - ולא לילות, מימים - ולא כל ימים, פרט לשבתות וימים טובים, דברי רבי יוסי הגלילי; ר"ע אומר: לא נאמר חוקה זו אלא לפסח בלבד! נפקא ליה מהיכא דנפקא ליה לר' עקיבא; דתניא, ר' עקיבא אומר: יכול יניח אדם תפילין בשבתות ובימים טובים? ת"ל: והיה לאות על ידך ולטוטפת בין עיניך, מי שצריכין אות, יצאו שבתות וימים טובים שהן גופן אות. אמר ר' אלעזר: כל המניח תפילין אחר שקיעת החמה - עובר בעשה, ור' יוחנן אמר: עובר בלאו.

**2. רמב”ם הלכות תפילין ומזוזה וספר תורה פרק ד**

(י) זמן הנחת התפילין ביום ולא ח בלילה שנאמר מימים ימימה, חוקה זו היא מצות תפילין, וכן שבתות ט וימים טובים אינן זמן תפילין שנאמר והיה לאות ושבתות וימים טובים הן עצמן י אות, ומאימתי זמן הנחתן משיראה את חבירו ברחוק ארבע אמות ויכירהו עד שתשקע החמה.

(יא) מי שהניח תפילין קודם שתשקע החמה וחשכה עליו אפילו הן עליו כל הלילה \* מותר, ואין מורין דבר זה לרבים אלא מלמדין את הכל שלא יניחו תפילין עליהן בלילה אלא יחלצו אותן משתשקע החמה, וכל המניח תפילין לכתחלה אחר שתשקע החמה עובר בלאו שנאמר ושמרת את החקה הזאת וגו' מימים ימימה.

**3. שולחן ערוך אורח חיים הלכות תפילין סימן ל**

סעיף ב

אסור להניח תפילין (ג) בלילה, א שמא ישכחם (ד) <ג> ויישן [ב] בהם אם הניחם (ה) קודם ב שתשקע החמה וחשכה עליו, אפילו הם עליו (ו) כל הלילה, (ז) מותר (ח) ג ואין [ג] מורין כן. \* אם לא חלץ תפילין מששקעה חמה מפני שלא היה לו מקום לשמרן, \* (ט) <ד> ונמצאו עליו ד כדי לשמרן, \* מותר. ומורין כן.

סעיף ג

היה רוצה (י) לצאת לדרך (יא) בהשכמה, (יב) מניחם, \* (יג) וכשיגיע זמנן ימשמש בהם ויברך, דליכא למיחש שמא יישן בהם, ה \* <ה> כיון שהשכים (יד) ויצא לדרך.

**4. משנה ברורה סימן ל ס"ק ג**

*בלילה* - ובין השמשות מדברי המג"א משמע דמותר לכתחלה להניח אבל בפמ"ג מסתפק בזה אם לא שלא קיים עדיין מצות תפילין באותו יום דאז יניחם בין השמשות: